Република Србија

Oпштина Гаџин Хан

ОПШТИНСКО ВЕЋЕ

Број:06-400-264/22-III

06.07.2023.године

ГАЏИН ХАН

На основу члана 5. и члана 61. став 1.и 8. Закона о буџетском систему (,,Сл.гласник РС” бр. 54/2009,73/2010,101/2010,101/2011,93/2012,62/2013,63/2013,108/2013, 142/2014,68/2015,103/2015,99/2016,113/2017,95/2018,31/2019, 72/2019, 149/2020, 118/2021 и 138/2022), члана 30. Одлуке о другом ребалансу буџета општине Гаџин Хан за 2023. годину (,,Службени лист града Ниша,, број 122/2022,34/2023,65/2023) и Предлога Службе за буџет, финансије и пореску администрациу број 400-586/2023-I од 05.07.2023. године,

Општинско веће општине Гаџин Хан, доноси

**Р Е Ш Е Њ Е**

**О ОТВАРАЊУ АПРОПРИЈАЦИЈЕ**

У оквиру средстава утврђених Одлуком о другом ребалансу буџета општине Гаџин Хан за 2023. годину (,,Службени лист града Ниша,, број 122/2022, 34/2023, 65/2023), а на основу Уговора о додели бесповратних средстава закљученим са Министарством за бригу о селу број 400-237/2023-I од 16.06.2023. године (њихов број 276-401-00-43/2/2023-01 од 16.06.2023.године) потребно је извршити отварање апропријација из извора 07-Трансфери од других нивоа власти за износ од **1.180.000,00** динара и то:

**Програм 1101- Становање, урбанизам и просторно планирање**

**ПА: 1101-0004- Стамбена подршка**

**Функција 660- Послови становања и заједнице некласификовани на другом месту**

**Позиција: 86/1**

**Економска класификација: 472800-Накнаде из буџета за становање и живот**

**О б р а з л о ж е њ е**

Чланом 61. став 1. Закона о буџетском систему (,,Сл. гласник РС” бр. 54/2009,73/2010,101/2010,101/2011,93/2012,62/2013,63/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019, 149/2020, 118/2021 и 138/2022), предвиђено је да у случају да се у току године обим пословања или овлашћења директног, односно његовог индиректног корисника буџетских средстава промени, износ апропријација издвојених за активности тог корисника повећаће се, односно смањити. Ставом 8. истог члана дозвољена је промена апропријација из осталих извора без ограничења, с тим да се подноси захтев органу управе надлежном за финансије за отварање, односно повећање одговарајуће апропријације за извршавање расхода и издатака из свих извора финансирања, осим из извора 01-Приходи из буџета.

Апропријација се отвара на основу Уговора о додели бесповратних средстава број 400-237/2023-I од 16.06.2023. године закљученим са Министарством за бригу о селу (њихов број 276-401-00-43/2/2023-01 од 16.06.2023.године).

Наведеним уговором је на основу Уредбе о утврђивању Програма доделе бесповратних средстава за куповину сеоске куће са окућницом за 2023.годину (,,Службени гласник РС,, 15/23) и јавног конкурса од 20. марта 2023.године, корисници Милена Мирић и Радислав Мирић из Новог Сада, поднели су пријаву на јавни конкурс број 276-401-00-43/2023-01 дана 22. марта 2023.године са неопходном документацијом. Решењем министра број 276-401-00-43/1/2023-01 од 06.јуна 2023.године, корисницима бесповратних средстава додељена су средства у износу од 1.180.000,00 динара, ради куповине сеоске куће са окућницом. Општина Гаџин Хан је утврдила испуњеност услова који се односе на сеоску кућу са окућницом за чију куповину корисник бесповратних средстава добија средства и извршила процену тржишне вредности непокретности у висини од 1.180.000,00 динара. Наведену сеоску кућу са окућницом чине:

-породично стамбена зграда, број објекта 1, улица Добривоја Китановића, површине 73м2, корисне површине 112м2, грађевинске површине 148м2, изграђена на катастарској парцели бр. 928 КО Виландрица,

-помоћна зграда, број објекта 2, Добривоја Китановића, површине 157м2, изграђена на катастарској парцели бр. 928 КО Виландрица,,

-катастарска парцела број 928, улица Добривоја Китановића, површине 1312м2, грађевинско земљиште изван грађевинског подручја,

Све уписано у листу непокретности број 178 КО Виландрица, општина Гаџин Хан, чији је продавац Добривоје Митић.

Министарство за бригу о селу се обавезује да наведена средства уплати општини у року од 8 (осам) дана од дана закључења уговора, а општина и корисници бесповратних срестава Милена Мирић и Радислав Мирић су у обавези да закључе уговор о промету непокретности са продавцем у року од 7 (седам) дана од дана уплате средстава на рачун општине. Општина Гаџин Хан нема својство купца у уговору о промету непокретности, али се обавезује да у име и за рачун корисника бесповратних средстава иста уплати на наменски рачун продавца непокретности одмах након закључења и овере уговора о промету непокретности. У року од 7 (седам) дана општина Гаџин Хан се обавезује да Министарству за бригу о селу достави извод са рачуна извршења буџета и фотокопију уговора о продаји непокретности.

На основу свега горе изложеног доносимо Решење о отварању апропријације.

ПРЕДСЕДНИК

ОПШТИНСКОГ ВЕЋА

Милисав Филиповић